pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด สธ.เผยแนวโน้มติดเชื้อโควิดเพิ่มขึ้นตามคาดการณ์ ย้ำฉีดวัคซีน ใช้มาตรการ UP ช่วยป้องกันการติดเชื้อ
วันพุธที่ 5 มกราคม 2565
ปลัด สธ.เผยแนวโน้มติดเชื้อโควิดเพิ่มขึ้นตามคาดการณ์ ย้ําฉีดวัคซีน ใช้มาตรการ UP ช่วยป้องกันการติดเชื้อ
ปลัดกระทรวงสาธารณสุข เผย หลังปีใหม่เริ่มพบสัญญาณผู้ติดเชื้อโควิด 19 มีแนวโน้มเพิ่มขึ้นตามการคาดการณ์ แนะประชาชนที่กลับจากการเดินทางช่วงปีใหม่สังเกตอาการตนเอง 14 วัน เน้นทํางานที่บ้าน และตรวจ ATK ก่อนเข้าทํางาน
ปลัดกระทรวงสาธารณสุข เผย หลังปีใหม่เริ่มพบสัญญาณผู้ติดเชื้อโควิด 19 มีแนวโน้มเพิ่มขึ้นตามการคาดการณ์ แนะประชาชนที่กลับจากการเดินทางช่วงปีใหม่สังเกตอาการตนเอง 14 วัน เน้นทํางานที่บ้าน และตรวจATK ก่อนเข้าทํางาน พร้อมให้ทุกจังหวัดเตรียมระบบ HI/CI รองรับ ย้ําการฉีดวัคซีน เข้มป้องกันตนเองสูงสุดงดไปสถานที่เสี่ยง ช่วยป้องกันการติดเชื้อได้
นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า สถานการณ์โรคโควิด 19 ของประเทศไทยวันนี้ (5 มกราคม 2565) มีผู้ติดเชื้อรายใหม่ 3,899 ราย รักษาหาย 2,508 ราย และเสียชีวิต 19 ราย อยู่ระหว่างการรักษา 34,877 ราย จํานวนนี้เป็นผู้ป่วยปอดอักเสบ 541 ราย และใส่เครื่องช่วยหายใจ 149 ราย พบผู้ติดเชื้อมาจากต่างประเทศ 169 ราย สําหรับการติดเชื้อภายในประเทศพบลักษณะเป็นกลุ่มก้อน โดยเฉพาะร้านอาหารกึ่งผับร้านหมูกระทะ และสถานบันเทิง ที่ไม่ปฏิบัติตามมาตรการCOVID Free Setting ในหลายจังหวัด ได้แก่ เชียงใหม่ พะเยา อุบลราชธานี ขอนแก่น ชลบุรี มหาสารคาม และอุดรธานี นอกจากนี้ ยังพบการติดเชื้อที่เกี่ยวข้องกับตลาด เรือนจํา โรงงาน สถานประกอบการ ถนนคนเดิน แคมป์คนงาน งานศพ งานแต่ง และงานเลี้ยงปีใหม่
ทั้งนี้ ช่วงหลังเทศกาลปีใหม่สถานการณ์เริ่มเป็นไปตามที่คาดการณ์ คือ ผู้ป่วยอาการหนักและเสียชีวิตลดลงแต่พบสัญญาณผู้ติดเชื้อมีแนวโน้มเพิ่มสูงขึ้น โดยเฉพาะจังหวัดท่องเที่ยวและจังหวัดที่มีผู้เดินทางกลับภูมิลําเนาจํานวนมาก จึงขอให้ประชาชนที่กลับจากการเดินทางช่วงปีใหม่เฝ้าระวังสังเกตอาการตนเอง 14 วัน ขอให้หน่วยงานและสถานประกอบการต่าง ๆ เน้นการทํางานที่บ้าน (Work From Home) ในสัปดาห์แรก พร้อมตรวจ ATK อย่างน้อย 2 ครั้ง ห่างกัน 3 วัน โดยเฉพาะผู้ที่เดินทางด้วยขนส่งสาธารณะนานเกิน 4 ชั่วโมง หรือไปในสถานที่ที่มีการรวมกลุ่มคนจํานวนมากและงดการรวมกลุ่มรับประทานอาหารร่วมกัน
นพ.เกียรติภูมิกล่าวต่อว่า ได้ประชุมทางไกลผ่านระบบวีดิโอกับนายแพทย์สาธารณสุขทุกจังหวัด และผู้อํานวยการโรงพยาบาลให้เตรียมความพร้อมรับผู้ป่วยทั้งเตียง ยาและเวชภัณฑ์ และจัดระบบการรักษาที่บ้านหรือชุมชน(Home Isolation : HI / Community Isolation : CI) ไว้รองรับผู้ป่วยซึ่งส่วนใหญ่จะไม่มีอาการหรือมีอาการน้อย ขณะเดียวกันให้ขยายบริการฉีดวัคซีนทั้งแบบ walk in และจัดบริการเชิงรุกในพื้นที่ เพื่อให้ประชาชนได้รับวัคซีนมากที่สุด ขอให้ประชาชนมารับวัคซีน ทั้งผู้ที่ยังไม่เคยได้รับ และผู้ที่ถึงเวลารับเข็มกระตุ้นตามที่กําหนด โดยติดต่อสอบถามสถานบริการของรัฐใกล้บ้านได้ และใช้มาตรการป้องกันตนเองขั้นสูงสุด โดยเฉพาะการสวมหน้ากากตลอดเวลา ล้างมือ และเว้นระยะห่าง รวมถึงงดไปสถานที่เสี่ยงต่อการแพร่กระจายเชื้อ ซึ่งหากพบสถานที่ไม่ปฏิบัติตามมาตรการขอให้แจ้งฝ่ายปกครองในพื้นที่ เพื่อดําเนินการตามกฎหมาย
************************************** 5 มกราคม 2565
รัฐบาลไทย-ข่าวทำเนียบรัฐบาล-อุตฯ จับมือ เมติฯ ดันเทคโนโลยีด้านความปลอดภัยอัจฉริยะใช้กำกับโรงงานเสี่ยง
วันพุธที่ 16 มีนาคม 2565
อุตฯ จับมือ เมติฯ ดันเทคโนโลยีด้านความปลอดภัยอัจฉริยะใช้กํากับโรงงานเสี่ยง
อุตฯ จับมือ เมติฯ ดันเทคโนโลยีด้านความปลอดภัยอัจฉริยะใช้กํากับโรงงานเสี่ยง
อุตฯ จับมือ เมติฯ ดันเทคโนโลยีด้านความปลอดภัยอัจฉริยะใช้กํากับโรงงานเสี่ยง
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า จากการที่รัฐมนตรีว่าการกระทรวงเศรษฐกิจ การค้า และอุตสาหกรรม (Ministry of Economy, Trade and Industry หรือ METI) ประเทศญี่ปุ่นได้มาเยือนประเทศไทย และเข้าหารือกับกระทรวงอุตสาหกรรมระหว่างวันที่ 13-16 มกราคม 2565 โดยมีประเด็นหารือเกี่ยวกับความร่วมมือการพัฒนานวัตกรรมและเทคโนโลยี การสร้างขีดความสามารถและการยกระดับศักยภาพทรัพยากรมนุษย์ ภายใต้บันทึกความร่วมมือทางวิชาการ (MOC) Strengthening the Smart Industrial Safety in Thailand เพื่อการแลกเปลี่ยนความรู้ด้านเทคโนโลยีระบบความปลอดภัยทางอุตสาหกรรมอัจฉริยะจากญี่ปุ่น ผ่านการฝึกอบรมภายใต้หลักสูตรของสมาคม Thailand – Japan Smart Industrial Safety Consortium (TJ-SISC) โดยการพัฒนาบุคลากรเพื่อยกระดับทักษะที่มีให้ดีขึ้น (up-skill) และสร้างทักษะใหม่ที่จําเป็นต่อการทํางาน (re-skill) ด้วยการแนะนําการเปลี่ยนแปลงสู่ดิจิทัล (Digital Transformation : DX) และเทคโนโลยีการวิเคราะห์ข้อมูล (Data Analysis)
นายวันชัย พนมชัย อธิบดีกรมโรงงานอุตสาหกรรม กล่าวว่า กรมโรงงานอุตสาหกรรม (กรอ.) ขานรับนโยบาย รมว.สุริยะฯ โดยเร่งส่งเสริมการใช้เทคโนโลยีดิจิทัลในโรงงานอุตสาหกรรมภายใต้บันทึกความร่วมมือทางวิชาการ (MOC) Strengthening the Smart Industrial Safety in Thailand และได้จัดให้มีการประชุมหารือระหว่างผู้บริหารของ กรอ. และ METI เพื่อหาแนวทางที่จะส่งเสริมเทคโนโลยีความปลอดภัยอัจฉริยะสู่โรงงานอุตสาหกรรมเมื่อวันที่ 10 มีนาคม 2565 ซึ่ง กรอ. จะมีแนวทางการดําเนินการปรับกฎหมายให้ทันกับการเปลี่ยนแปลงของเทคโนโลยีดิจิทัลและลดการใช้เจ้าหน้าที่ในการตรวจกํากับดูแล โดยส่งเสริมให้โรงงานอุตสาหกรรมมีการใช้อุปกรณ์เซ็นเซอร์ การเชื่อมต่อสัญญาณให้อุปกรณ์สามารถรับ-ส่งข้อมูล (Internet of Things : IoTs) หรือการประมวลผลข้อมูลขนาดใหญ่ (Big Data) มาใช้ในการกํากับดูแลโรงงานอุตสาหกรรม ซึ่งการดําเนินการดังกล่าว จะช่วยลดภาระของเจ้าหน้าที่ในการตรวจโรงงาน และยังเป็นการยกระดับโรงงานให้มีการใช้เทคโนโลยีดิจิทัลในการผลิต อีกทั้งยังเป็นการสร้างความโปร่งใสในการประกอบกิจการให้ชุมชนโดยรอบ หรือภาคประชาชนสามารถตรวจสอบได้ ตลอดจนเป็นการสร้างความมั่นใจว่าโรงงานอุตสาหกรรมสามารถอยู่ร่วมกับชุมชนโดยรอบได้อีกด้วย
ทั้งนี้ในปี 2564 กรอ. และ METI ได้ขับเคลื่อนให้เกิดความร่วมมือระหว่างภาคอุตสาหกรรม ภาควิชาการ และหน่วยงานภาครัฐระหว่างประเทศไทยและประเทศญี่ปุ่น โดยมีการพัฒนาบุคลากรเพื่อยกระดับทักษะที่มีให้ดีขึ้น (up-skill) และสร้างทักษะใหม่ที่จําเป็นต่อการทํางาน (re-skill) ในหลักสูตร Digital Technology for Process Industry - (Utilization of AI/IoTs) มีเนื้อหาเกี่ยวกับการแนะนําการเปลี่ยนแปลงสู่ดิจิทัล (Digital Transformation : DX) และเทคโนโลยีการวิเคราะห์ข้อมูล (Data Analysis) เทคโนโลยีที่เกี่ยวข้องกับ Data engineering (AI/IoTs/DX) เป็นต้น อธิบดีกรมโรงงานฯ กล่าวทิ้งท้าย
รัฐบาลไทย-ข่าวทำเนียบรัฐบาล-นายกฯ มอบสารวันคล้ายวันสถาปนาสำนักนายกรัฐมนตรี ครบรอบปีที่ 90 ย้ำให้ทุกหน่วยงานขับเคลื่อนการพัฒนานวัตกรรมการบริการ และการบริหารจัดการภาครัฐให้ตอบสนองสังคมไทยยุคชีวิตวิถีใหม่
วันจันทร์ที่ 27 มิถุนายน 2565
นายกฯ มอบสารวันคล้ายวันสถาปนาสํานักนายกรัฐมนตรี ครบรอบปีที่ 90 ย้ําให้ทุกหน่วยงานขับเคลื่อนการพัฒนานวัตกรรมการบริการ และการบริหารจัดการภาครัฐให้ตอบสนองสังคมไทยยุคชีวิตวิถีใหม่
นายกฯ มอบสารวันคล้ายวันสถาปนาสํานักนายกรัฐมนตรี ครบรอบปีที่ 90 ย้ําให้ทุกหน่วยงานขับเคลื่อนการพัฒนานวัตกรรมการบริการ และการบริหารจัดการภาครัฐให้ตอบสนองสังคมไทยยุคชีวิตวิถีใหม่ ยึดประชาชนเป็นศูนย์กลาง คํานึงถึงประโยชน์สูงสุดของประเทศเป็นสําคัญ
วันที่ 27 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี มอบสารเนื่องในโอกาสวันคล้ายวันสถาปนาสํานักนายกรัฐมนตรี ครบรอบปีที่ 90 วันที่ 28 มิถุนายน 2565 โดยส่งความระลึกถึง ความปรารถนาดี และกําลังใจมายังคณะผู้บริหาร ข้าราชการ และเจ้าหน้าที่ในสังกัดสํานักนายกรัฐมนตรีทุกคน
นายกรัฐมนตรีกล่าวว่า นับเป็นระยะเวลากว่า 9 ทศวรรษ ที่สํานักนายกรัฐมนตรีได้ดําเนินภารกิจในการขับเคลื่อนการพัฒนาประเทศในด้านต่าง ๆ อย่างต่อเนื่อง โดยเฉพาะมีบทบาทสําคัญในการอํานวยการบริหารราชการแผ่นดินผ่านยุทธศาสตร์ชาติ ระยะ 20 ปี แผนการปฏิรูปประเทศ แผนพัฒนาเศรษฐกิจและสังคมแห่งชาติ และแผนอื่น ๆ ที่เกี่ยวข้อง รวมทั้งประสานการปฏิบัติราชการในทุกระดับ เพื่อนํานโยบายของรัฐบาลไปสู่การปฏิบัติอย่างเป็นรูปธรรม เพื่อนําพาประเทศไทยไปสู่การเป็นประเทศที่พัฒนาแล้วในทุกมิติ โดยไม่ทิ้งใครไว้ข้างหลัง
นายกรัฐมนตรีกล่าวว่า ปี 2565 นับเป็นปีมหามงคลของปวงชนชาวไทยทุกคนที่จะได้ร่วมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 โดยพร้อมเพรียงกัน และขอชื่นชมบุคลากรในสังกัดสํานักนายกรัฐมนตรี ทั้ง 27 หน่วยงาน ที่ตลอดระยะเวลาที่ผ่านมา มีส่วนสําคัญในการร่วมบูรณาการการทํางานที่เป็นไปตามโยบายของรัฐบาลให้เกิดผลสัมฤทธิ์ ก่อให้เกิดประโยชน์แก่ประชาชนและชาติบ้านเมือง พร้อมย้ําให้ทุกหน่วยงานขับเคลื่อนการพัฒนานวัตกรรมการบริการและการบริหารจัดการภาครัฐให้ตอบสนองต่อสังคมไทยในยุคชีวิตวิถีใหม่ และพร้อมรองรับความท้าทายในอนาคต ทั้งนี้ โดยยึดประชาชนเป็นศูนย์กลางและคํานึงถึงประโยชน์สูงสุดของประเทศเป็นสําคัญ
รัฐบาลไทย-ข่าวทำเนียบรัฐบาล-นายกฯ กล่าวถ้อยแถลงในการหารือระหว่างอาหารกลางวัน ย้ำความร่วมมืออาเซียน-สหรัฐฯ ที่เข้มแข็ง
วันเสาร์ที่ 14 พฤษภาคม 2565
นายกฯ กล่าวถ้อยแถลงในการหารือระหว่างอาหารกลางวัน ย้ําความร่วมมืออาเซียน-สหรัฐฯ ที่เข้มแข็ง
เพื่อก้าวผ่านความท้าทาย สู่ยุคใหม่ที่มั่นคงและยั่งยืน
วันนี้ (วันศุกร์ที่ 13 พฤษภาคม 2565) เวลา 11.30 น. ตามเวลาท้องถิ่นสหรัฐอเมริกา ณ กระทรวงการต่างประเทศสหรัฐอเมริกา กรุงวอชิงตัน สหรัฐฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมกล่าวถ้อยแถลงในการหารือระหว่างอาหารกลางวัน (Working Lunch) ระหว่างผู้นําอาเซียนกับนางคามาลา เดวี แฮร์ริส (The Honorable Kamala Devi Harris) รองประธานาธิบดีแห่งสหรัฐอเมริกา ในประเด็นเกี่ยวกับความสัมพันธ์อาเซียน – สหรัฐอเมริกา ภายหลังเสร็จสิ้นการหารือ นายธนกร วังบุญคงชนะ โฆษกประจําสํานักนายกรัฐมนตรี สรุปสาระสําคัญจากคํากล่าวของนายกรัฐมนตรี ดังนี้
นายกรัฐมนตรีขอบคุณรองประธานาธิบดีที่ให้การต้อนรับอย่างอบอุ่น งานเลี้ยงอาหารกลางวันในวันนี้ถือเป็นโอกาสอันดีในการหารือกําหนดทิศทางความสัมพันธ์อาเซียน-สหรัฐฯ ซึ่งนายกรัฐมนตรีเห็นพ้องกับรองประธานาธิบดีว่า “ประวัติศาสตร์ในศตวรรษที่ 21 จะถูกจารึกขึ้นในภูมิภาคอินโด-แปซิฟิก” โดยอาเซียน-สหรัฐฯ ต้องร่วมมือกันอย่างแข็งขันเพื่อก้าวผ่านความท้าทายใหม่ในหลายประการ
การรับมือและฟื้นฟูจากโควิด-19 และการส่งเสริมความมั่นคงด้านสาธารณสุขในระยะยาว เป็นเรื่องสําคัญเร่งด่วน โดยนายกรัฐมนตรีเห็นว่า สหรัฐฯ สามารถขยายความร่วมมือกับอาเซียนในด้านการวิจัย การพัฒนายาและเวชภัณฑ์ที่จําเป็น การขยายฐานการผลิตวัคซีนในภูมิภาค รวมถึงการพัฒนาการแพทย์สมัยใหม่ เพื่อเสริมสร้างความมั่นคงด้านสาธารณสุขและเพิ่มขีดความสามารถด้านนวัตกรรมให้กับภูมิภาค โดยไทยมี “ศูนย์จีโนมิกส์” ในเขตพัฒนาพิเศษภาคตะวันออก (EEC) ซึ่งจะเป็นจุดเริ่มต้นสําคัญของการพัฒนาระบบสาธารณสุขไทยให้มีประสิทธิภาพและความแม่นยํามากขึ้น
การพัฒนาทุนมนุษย์ จะช่วยสร้างความเข้มแข็งและภูมิคุ้มกันให้กับภูมิภาค โดยเฉพาะในยุค 4IR ซึ่งเทคโนโลยีดิจิทัลเข้ามามีบทบาทในทุกมิติ โดยสหรัฐฯ สามารถเข้ามาลงทุนและช่วยพัฒนา รวมถึงสนับสนุนผู้ประกอบการดิจิทัลสตาร์ทอัพและผู้ประกอบการ MSMEs ในอาเซียนได้ ในขณะเดียวกันไทยก็มีพื้นที่ Thailand Digital Valley ใน EECi ด้วย
ความร่วมมือทางทะเล จะเป็นประโยชน์ต่ออาเซียน-สหรัฐฯ ซึ่งเชื่อมโยงกันด้วยมหาสมุทรแปซิฟิก การบริหารจัดการสถานการณ์ทางทะเลให้มีความมั่นคง ปลอดภัย และตั้งอยู่บนกฎกติกา จะทําให้ทุกฝ่ายสามารถใช้ประโยชน์จากทรัพยากรทางทะเลได้อย่างยั่งยืน ไทยจึงให้ความสําคัญกับการส่งเสริมความร่วมมือทางทะเลในภูมิภาคมาโดยตลอด โดยเฉพาะการต่อต้านการประมง IUU นอกจากนี้ ไทยจริงจังในการบังคับใช้กฎหมาย โดยผลักดันให้มีการจัดตั้งเครือข่ายอาเซียนเพื่อการต่อต้านการประมง IUU เพื่อเป็นศูนย์กลางแลกเปลี่ยนข้อมูลและหารือการบังคับใช้กฎหมายที่เกี่ยวข้อง โดยสหรัฐฯ สามารถมีบทบาทในการแบ่งปันแนวปฏิบัติที่เป็นมาตรฐานสากล และถ่ายทอดเทคโนโลยี เพื่อเพิ่มประสิทธิภาพในการติดตาม ควบคุม และเฝ้าระวังการทําประมง IUU ให้แก่อาเซียน ซึ่งจะเป็นประโยชน์ต่ออุตสาหกรรมประมงที่ยั่งยืนของภูมิภาค และช่วยฟื้นคืนความหลากหลายทางชีวภาพและสิ่งแวดล้อมให้แก่มหาสมุทร
นายกรัฐมนตรีกล่าวเพิ่มเติมว่า ความร่วมมือเหล่านี้ล้วนเป็นความร่วมมือที่สร้างสรรค์ โดยจะนํามาซึ่งการพัฒนาและความเจริญเติบโตที่ยั่งยืนในภูมิภาค จึงหวังว่า อาเซียนและสหรัฐฯ จะมุ่งมั่นขับเคลื่อนความร่วมมืออย่างจริงจัง เพื่อส่งเสริมความสัมพันธ์ให้ก้าวสู่ยุคใหม่อย่างมั่นคงต่อไป
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 11 พฤสจิกายน 2564​ พบพนักงานติดเชื้อไวรัส COVID-19 จำนวน​ 1 ราย
วันพฤหัสบดีที่ 11 พฤศจิกายน 2564
ประกาศ ขสมก. ประจําวันที่ 11 พฤสจิกายน 2564​ พบพนักงานติดเชื้อไวรัส COVID-19 จํานวน​ 1 ราย
ประกาศ ขสมก. ประจําวันที่ 11 พฤสจิกายน 2564​ พบพนักงานติดเชื้อไวรัส COVID-19 จํานวน​ 1 ราย
พนักงานขับรถโดยสารปรับอากาศ สาย 509 เพศชาย อายุ 30 ปี
รัฐบาลไทย-ข่าวทำเนียบรัฐบาล-รฟม. ห่วงใย มอบกล่องทันใจเติมความสุขให้ประชาชน ครั้งที่ 2
วันอังคารที่ 10 สิงหาคม 2564
รฟม. ห่วงใย มอบกล่องทันใจเติมความสุขให้ประชาชน ครั้งที่ 2
เปิดรับสมัครร้านอาหารตามแนวสายทางรถไฟฟ้า MRT ผลิตอาหารกล่องแจกจ่ายให้กับประชาชน
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย หรือ รฟม. เปิดเผยว่า เนื่องจากสถานการณ์การแพร่ระบาดของเชื้อไวรัส COVID - 19 รฟม. ขอเป็นส่วนหนึ่งในการช่วยเหลือสังคมอย่างต่อเนื่อง ด้วยการเปิดรับสมัครร้านอาหารตามแนวสายทางรถไฟฟ้า MRT ที่ได้รับผลกระทบจากการแพร่ระบาดของเชื้อไวรัส COVID – 19 โดย รฟม. จะสนับสนุนอาหารจากร้านอาหารที่ได้รับการคัดเลือก นําไปแจกจ่ายให้กับประชาชน ผ่านกิจกรรม “รฟม. ห่วงใย มอบกล่องทันใจเติมความสุขให้ประชาชน” โดยกิจกรรมดังกล่าวได้จัดขึ้นในครั้งที่ 1 เมื่อเดือนพฤษภาคม – มิถุนายน 2564 ซึ่งในครั้งนั้น รฟม. ได้นําอาหารไปส่งมอบให้แก่บุคลากรทางการแพทย์และผู้ป่วยในสถานพยาบาลและโรงพยาบาลสนาม จํานวนประมาณ 8,000 กล่อง
การเปิดรับสมัครร้านอาหารต้องมีคุณสมบัติดังนี้
1. เป็นผู้ประกอบการรายย่อยที่เปิดมาอย่างน้อย 1 ปี และสามารถทําอาหารบรรจุกล่องได้วันละ 200 กล่องขึ้นไป
2. ตั้งอยู่ในแนวสายทางรถไฟฟ้า MRT ทั้งที่เปิดให้บริการแล้วและที่ยังอยู่ในระหว่างการก่อสร้าง โดยมีระยะห่างไม่เกิน 1 กิโลเมตร จากแนวรถไฟฟ้า
3. สามารถแจกจ่ายอาหารให้ประชาชนบริเวณหน้าร้านของตนเองได้
4. ยังไม่เคยได้รับการคัดเลือกจากกิจกรรมกล่องทันใจเติมความสุขให้ประชาชน ครั้งที่ 1
ร้านอาหารที่สนใจสามารถดูรายละเอียดที่เพจการรถไฟฟ้าขนส่งมวลชนแห่งประเทศไทย และสแกน QR Code เพื่อลงทะเบียนในแบบฟอร์ม ได้ตั้งแต่วันนี้ ถึงวันที่ 15 สิงหาคม 2564 ทั้งนี้ร้านอาหารที่ได้รับการคัดเลือก จะได้รับการติดต่อกลับจาก รฟม. ท่านที่สนใจสอบถามรายละเอียดเพิ่มเติมได้ที่ กองกิจกรรมองค์กร สํานักสื่อสารองค์กร อีเมล mrtacsr@gmail.com ติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-นายกรัฐมนตรีและ ครม. พร้อมชี้แจงญัตติเปิดอภิปรายทั่วไป ตั้งแต่วันที่ 17 ก.พ. เป็นต้นไป แจ้งสำนักงานเลขาธิการสภาผู้แทนราษฎรทราบ เพื่อวิป สองฝ่ายจะร่วมกำหนดวัน
วันอังคารที่ 1 กุมภาพันธ์ 2565
นายกรัฐมนตรีและ ครม. พร้อมชี้แจงญัตติเปิดอภิปรายทั่วไป ตั้งแต่วันที่ 17 ก.พ. เป็นต้นไป แจ้งสํานักงานเลขาธิการสภาผู้แทนราษฎรทราบ เพื่อวิป สองฝ่ายจะร่วมกําหนดวัน
นายกรัฐมนตรีและ ครม. พร้อมชี้แจงญัตติเปิดอภิปรายทั่วไป ตั้งแต่วันที่ 17 ก.พ. เป็นต้นไป แจ้งสํานักงานเลขาธิการสภาผู้แทนราษฎรทราบ เพื่อวิป สองฝ่ายจะร่วมกําหนดวัน
วันที่ 1 กุมภาพันธ์ 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) มีความพร้อมในวันที่ 17-18 กุมภาพันธ์ 2565 เป็นวันแถลงหรือชี้แจงญัตติขอเปิดอภิปรายทั่วไปเพื่อซักถามข้อเท็จจริงหรือเสนอแนะปัญหาต่อคณะรัฐมนตรี ตามที่นายชลน่าน ศรีแก้ว สมาชิกสภาผู้แทนราษฎร พรรคเพื่อไทยกับคณะรวม 173 คน ซึ่งเป็นจํานวนไม่น้อยกว่า 1 ใน 10 ของจํานวนสมาชิกทั้งหมดที่มีอยู่ของสภาผู้แทนราษฎร ได้เข้าชื่อกัน เพื่อเสนอญัตติขอเปิดอภิปรายทั่วไป ต่อประธานสภาผู้แทนราษฎร เพื่อซักถามข้อเท็จจริง หรือเสนอแนะปัญหาต่อคณะรัฐมนตรี ตามรัฐธรรมนูญแห่งราชอาณาจักรไทย มาตรา 152 โดยจะแจ้งให้สํานักงานเลขาธิการสภาผู้แทนราษฎรทราบต่อไป
นายกรัฐมนตรี มั่นใจคณะรัฐมนตรีมีความพร้อมที่จะชี้แจงในประเด็นต่าง ๆ ตามที่นายชลน่านระบุในหนังสือขอเสนอญัตติขอเปิดอภิปรายทั่วไปเพื่อซักถามข้อเท็จจริงหรือเสนอแนะปัญหาต่อคณะรัฐมนตรี เช่น ประเด็นด้านเศรษฐกิจตกต่ํา ประเด็นเรื่องของแพง ประเด็นการก่อหนี้สาธารณะ ประเด็นเรื่องการแก้ไขปัญหาโควิด - 19 ประเด็นเรื่องโรคระบาดสัตว์ การแก้ปัญหาทุจริต ปัญหาสิ่งแวดล้อม และปัญหายาเสพติด เป็นต้น
.........................
รัฐบาลไทย-ข่าวทำเนียบรัฐบาล-ผู้ตรวจดีอีเอส ติดตามการดำเนินงานสำคัญตามภารกิจกระทรวงฯ เขตตรวจราชการที่ 5 จ.พัทลุง
วันพฤหัสบดีที่ 22 กรกฎาคม 2564
ผู้ตรวจดีอีเอส ติดตามการดําเนินงานสําคัญตามภารกิจกระทรวงฯ เขตตรวจราชการที่ 5 จ.พัทลุง
ผู้ตรวจดีอีเอส ติดตามการดําเนินงานสําคัญตามภารกิจกระทรวงฯ เขตตรวจราชการที่ 5 จ.พัทลุง
เมื่อวันที่22กรกฎาคม2564 นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานการประชุมตรวจราชการตามแผนการตรวจราชการกระทรวงดิจิทัลเพื่อเศรษฐกิจและสังคมประจําปีงบประมาณพ.ศ.2564ร่วมกับหน่วยงานภายใต้สังกัดผ่านระบบประชุมทางไกลโดยมีดร.สุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมด้วยณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคมทั้งนี้เพื่อติดตามการดําเนินงานที่สําคัญตามภารกิจกระทรวงฯจ.พัทลุง(เขตตรวจราชการที่5)โดยหน่วยงานสังกัดกระทรวงฯในพื้นที่ได้สรุปผลการดําเนินงานความคืบหน้างาน/โครงการต่างๆ รวมทั้งผลกระทบต่อการดําเนินงานที่เกี่ยวข้องในสถานการณ์การแพร่ระบาดของโรคติดเชื้อไวรัสโคโรนา2019 (COVID-19)ซึ่งแต่ละหน่วยงานได้มีการปรับตัวและรูปแบบการทํางานให้สอดคล้องกับสถานการณ์ปัจจุบันทั้งนี้ที่ประชุมได้รับฟังปัญหาและอุปสรรคการดําเนินงานในพื้นที่พร้อมให้ข้อแนะนํา/แนวทางแก้ไขที่สอดคล้องกับนโนบายหลักของกระทรวงฯรวมทั้งให้กําลังใจหัวหน้าหน่วยงานและเจ้าหน้าที่ทุกคนในการร่วมมือร่วมใจกันทํางานบนพื้นฐานความปลอดภัยและความรับผิดชอบต่อสังคมในสถานการณ์การแพร่ระบาดของโรคติดเชื้อไวรัสโคโรนา2019ต่อไป
********
รัฐบาลไทย-ข่าวทำเนียบรัฐบาล-กรมเจ้าท่า ขุดลอกร่องน้ำคลองสน (เกาะช้าง) และร่องน้ำพังราด ส่งเสิรมอาชีพประมง เพิ่มรายได้ชุมชน
วันศุกร์ที่ 12 พฤศจิกายน 2564
กรมเจ้าท่า ขุดลอกร่องน้ําคลองสน (เกาะช้าง) และร่องน้ําพังราด ส่งเสิรมอาชีพประมง เพิ่มรายได้ชุมชน
...
จากนโยบายของรัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้มอบนโยบายให้กรมเจ้าท่าดูแลบํารุงรักษาร่องน้ําเพื่อให้เรือสามารถใช้ร่องน้ําสัญจรเข้า – ออก ได้ตลอดเวลา กระตุ้นเศรษฐกิจด้านการท่องเที่ยวและการขนส่งสินค้าทางน้ํา
กรมเจ้าท่า : โดยสํานักพัฒนาและบํารุงรักษาทางน้ํา :สํานักงานพัฒนาและบํารุงรักษาทางน้ําที่ 5 (จันทบุรี) : หน่วยปฏิบัติงานขุดลอกร่องน้ําคลองสน(เกาะช้าง) อําเภอเกาะช้าง จังหวัดตราด โดยรถขุด จบ.2 และชุดเรือขุดลอกร่องน้ําพื้นที่ป่าชายเลน ประกอบด้วย เรือเจ้าท่า ป.201 ,ป.202 ,ป.203 และป.204 ขุดลอกระยะทาง 800 เมตร ความกว้างก้นร่องน้ํา 40 เมตร และ 10 เมตร ลึก 2 เมตร และ 1 เมตร จากระดับน้ําลงต่ําสุด ปริมาณวัสดุขุดลอกที่ควรขุด 42,080.00 ลูกบาศก์เมตร แก้ไขปัญหาความตื้นเขินของร่องน้ํา ส่งเสริมอาชีพประมง เพิ่มรายได้ในชุมชน เมื่อขุดลอกร่องน้ําเพิ่มความลึกร่องน้ําทางเรือเดิน ทําให้เรือท่องเที่ยว และเรือประมง ขนาดไม่เกิน 20 ตันกรอส จํานวนประมาณ 100 ลํา สามารถผ่านเข้าออกร่องน้ําได้ตลอดเวลา และยังทําให้เกิดการไหลเวียนของน้ําทะเลขึ้น-ลงได้ดีส่งผลให้การเพาะเลี้ยงสัตว์น้ําได้รับประโยชน์อีกด้วย
หน่วยปฏิบัติงานขุดลอกร่องน้ําพังราด อําเภอแกลง จังหวัดระยอง โดยเรือเจ้าท่า ข.17 และ เรือเจ้าท่า 217 ระยะทาง 600 เมตร ความกว้างก้นร่องน้ํา 40 เมตร ลึก 2.5 เมตร จากระดับน้ําลงต่ําสุด ปริมาณวัสดุขุดลอกที่ควรขุด 49,292.00 ลูกบาศก์เมตร เพื่อแก้ไขปัญหาความตื้นเขินของร่องน้ํา ส่งเสริมอาชีพประมง เพิ่มรายได้ในชุมชน เมื่อทําการขุดลอกเพิ่มความลึกร่องน้ําทางเรือเดิน ทําให้ชาวประมงสามารถนําเรือประมงขนาดไม่เกิน 30 ตันกรอส จํานวน 109 ลํา ผ่านเข้าออกร่องน้ําได้ตลอดเวลา และยังทําให้เกิดการไหลเวียนของน้ําทะเลขึ้น-ลงได้ดีส่งผลให้การเพาะเลี้ยงสัตว์น้ําได้รับประโยชน์อีกด้วย
อย่างไรก็ตาม อิทธิพลจากคลื่นลมในช่วงฤดูมรสุม ยังคงพัดพาตะกอนทรายมาทับถมตลอดเวลา กระทรวงคมนาคม โดยกรมเจ้าท่า ได้ดําเนินการขุดลอกพัฒนาและบํารุงรักษาร่องน้ําอย่างต่อเนื่อง เพื่อช่วยเหลือประชาชน ส่งเสริมอาชีพทําการประมงสร้างรายได้ให้แก่ครัวเรือน เรือสามารถเข้าออกได้สะดวกและปลอดภัยตลอดเวลา ทั้งนี้ ขอให้ประชาชนติดตามข่าวสารพยากรณ์อากาศ หากต้องเดินทางทางน้ํา ให้สวมใส่เสื้อชูชีพตลอดเวลาเพื่อความปลอดภัย และสวมหน้ากากอนามัยตามประกาศมาตรการของกระทรวงสาธารณสุขอย่างเคร่งครัด หากพบเห็นความไม่ปลอดภัยทางน้ํา สามารถโทรแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-สธ.เผยพบผู้ป่วยฝีดาษวานรรายที่ 2 เป็นชายไทย เร่งสอบสวนโรคหาผู้สัมผัสใกล้ชิด
วันพฤหัสบดีที่ 28 กรกฎาคม 2565
สธ.เผยพบผู้ป่วยฝีดาษวานรรายที่ 2 เป็นชายไทย เร่งสอบสวนโรคหาผู้สัมผัสใกล้ชิด
กระทรวงสาธารณสุข เผย พบผู้ป่วยฝีดาษวานรรายที่ 2 ของประเทศไทย เป็นชายไทย อายุ 47 ปี เข้ารับ
การรักษาที่โรงพยาบาลวชิรพยาบาล มีอาการตุ่มหนองที่อวัยวะเพศ แขนขา ลําตัว ส่งตรวจทางห้องปฏิบัติการพบเชื้อ อาการไม่รุนแรง อยู่ในการดูแลของแพทย์แล้ว สอบสวนโรคไม่มีป
กระทรวงสาธารณสุข เผย พบผู้ป่วยฝีดาษวานรรายที่ 2 ของประเทศไทย เป็นชายไทย อายุ 47 ปี เข้ารับการรักษาที่โรงพยาบาลวชิรพยาบาล มีอาการตุ่มหนองที่อวัยวะเพศ แขนขา ลําตัว ส่งตรวจทางห้องปฏิบัติการพบเชื้อ อาการไม่รุนแรง อยู่ในการดูแลของแพทย์แล้ว สอบสวนโรคไม่มีประวัติเดินทางไปต่างประเทศ อยู่ระหว่างการสอบสวนโรคหาผู้สัมผัสใกล้ชิดเพิ่มเติม ส่วนผู้สัมผัสร่วมบ้านมี 10 คน เก็บตัวอย่างส่งตรวจอยู่
วันนี้ (28 กรกฎาคม 2565) นพ.โอภาส การย์กวินพงศ์ อธิบดีกรมควบคุมโรค เปิดเผยว่า กรมควบคุมโรคได้รับรายงานผู้ป่วยต้องสงสัยโรคฝีดาษวานร (Monkeypox) จากโรงพยาบาลวชิรพยาบาล กรุงเทพมหานคร เมื่อวันที่ 27 กรกฎาคมที่ผ่านมา สถาบันป้องกันควบคุมโรคเขตเมือง (สปคม.) กรมควบคุมโรค และสํานักอนามัย กทม. ลงพื้นที่สอบสวนโรคและเก็บสิ่งส่งตรวจทางห้องปฏิบัติการแล้ว ผลการสอบสวนโรคเบื้องต้น พบว่า ผู้ป่วยดังกล่าวเป็นชายไทยอายุ 47 ปี ไม่มีประวัติเดินทางไปต่างประเทศ วันที่ 14 กรกฎาคม เริ่มมีอาการไข้ ปวดเมื่อย
ตามตัว 1 สัปดาห์ ก่อนมาโรงพยาบาลมีตุ่มหนองที่อวัยวะเพศ ซื้อยามาทาเอง ต่อมามีตุ่มหนองขึ้นตามแขนขา ใบหน้า ศีรษะ วันที่ 27 กรกฎาคม จึงไปรักษาที่โรงพยาบาลวชิรพยาบาลด้วยอาการอวัยวะเพศบวม เจ็บ แสบ
“ผู้ป่วยรายดังกล่าวมีอาการไม่รุนแรงและอยู่ในการดูแลของแพทย์ในห้องแยก เพื่อป้องกันการแพร่กระจายเชื้อ ขณะนี้ได้เร่งค้นหาผู้สัมผัสเสี่ยงสูง โดยผู้ป่วยให้ข้อมูลว่ามีครอบครัวอยู่รวมกัน 10 คน หลังจากมีผื่นตุ่มได้แยกตัวจากคนอื่นในบ้าน ซึ่งขณะนี้ได้ติดตามเพื่อส่งตรวจทางห้องปฏิบัติการ” นพ.โอภาสกล่าว
นพ.โอภาสกล่าวว่า การประเมินความเสี่ยงเบื้องต้น ถือว่ามีความเสี่ยงระดับสูงมากที่จะเป็นฝีดาษวานร เนื่องจากมีอาการเข้าได้กับนิยามผู้ป่วยสงสัยโรคฝีดาษวานร รวมทั้งลักษณะการดําเนินโรค ผื่น ตุ่มหนอง คล้ายกับลักษณะของโรคฝีดาษวานร โดยล่าสุด ห้องแล็บกรมวิทยาศาสตร์การแพทย์และห้องปฏิบัติการที่คณะแพทยศาสตร์จุฬาลงกรณ์มหาวิทยาลัย (TRC-EIDCC) เพิ่งรายงานผลว่า เป็นเชื้อฝีดาษวานร (Monkeypox) ซึ่งเมื่อพิจารณาจากผลการสอบสวนโรค อาการทางคลินิก และผลตรวจทางห้องแล็บ สรุปได้ว่าเป็นผู้ป่วยฝีดาษวานรรายที่ 2
ของประเทศไทย ทั้งนี้ ได้มีการเฝ้าระวังโดยขอให้โรงพยาบาลส่งตรวจทางห้องปฏิบัติการเมื่อพบผู้ป่วยที่เข้าเกณฑ์ และขอให้ประชาชนที่มีความเสี่ยงหรือมีอาการสงสัยเข้าได้กับโรคฝีดาษวานรเข้ารับการรักษา
*********************************28 กรกฎาคม 2565
รัฐบาลไทย-ข่าวทำเนียบรัฐบาล-Cabinet approves 4,019.80 million Baht for water resource management efficiency enhancement and water conservation
วันพุธที่ 10 สิงหาคม 2565
Cabinet approves 4,019.80 million Baht for water resource management efficiency enhancement and water conservation
Cabinet approves 4,019.80 million Baht for water resource management efficiency enhancement and water conservation
Government Spokesperson Thanakorn Wangboonkongchana disclosed that the cabinet, in its meeting on August 9, 2022, has approved the budget framework of 4,019.80 million Baht from the central budget for the implementation of water resource management efficiency enhancement scheme during the rainy season of 2022, and water conservation for the 2022/2023 drought season. The approved budget will be allocated to 1,361 projects under 5 ministries and 13 agencies for 1) repairing and improving hydro constructions, 2) removing and clearing water blockage, 3) dredging canals and waterways, 4) preparing and repairing related machineries and equipment, and 5) increasing water budget for use in the drought season. These projects will be undertaken in the flood/drought-prone areas.
The 5 ministries and 13 agencies to implement these 1,361 projects are:
1. Ministry of Defense (by the Royal Thai Army and Armed Forces Development Command): 32 projects for the budget framework of 23.31 million Baht
2. Ministry of Higher Education, Science, Research and Innovation (by Hydro Informatics Institute (Public Organization): 2 projects for the budget framework of 76.45 million Baht
3. Ministry of Agriculture and Cooperatives (by the Royal Irrigation Department and Department of Royal Rainmaking and Agricultural Aviation: 411 projects for the budget framework of 1,190.43 million Baht
4. Ministry of Natural Resources and Environment (by Water Resources Department and Department of Groundwater Resources): 139 projects for the budget framework of 432.91 million Baht
5. Ministry of Interior (by municipalities, sub-district municipalities, cities, provinces, provincial administrations, and sub-district administrations): 777 projects for the budget framework of 2,296.70 million Baht
According to the Government Spokesperson, once all the projects are completely executed, it is expected that 35,723 rai of land and 36,745 households will be benefited from an increase of water level by approx. 34.02 million cubic meters. Approx. 4.74 million tons of hyacinth/waterweeds will be gotten rid of, and 394 hydro constructions will be repaired and improved. These projects will also promote local employment and stimulate construction material business.
รัฐบาลไทย-ข่าวทำเนียบรัฐบาล-รมต. อนุชา ย้ำ ตั้งแต่ 2 มิย. ซื้อสลาก 80 บาทได้บนแอปเป๋าตัง เผยเดือนกรกฎาคมนี้ มีจุดจำหน่ายโครงการสลาก 80 ครบทุกจังหวัดทั่วประเทศ
วันพุธที่ 1 มิถุนายน 2565
รมต. อนุชา ย้ํา ตั้งแต่ 2 มิย. ซื้อสลาก 80 บาทได้บนแอปเป๋าตัง เผยเดือนกรกฎาคมนี้ มีจุดจําหน่ายโครงการสลาก 80 ครบทุกจังหวัดทั่วประเทศ
สํานักงานสลากกินแบ่งรัฐบาลแถลงต่อผู้สื่อข่าวถึงความคืบหน้ามาตรการแก้ไขปัญหาสลากเกินราคาว่า การดําเนินมาตรการต่างๆ คืบหน้าไปมาก  โดยโครงการจําหน่ายสลากผ่านแพลตฟอร์ม “สลากดิจิทัล” มีตัวแทนจําหน่ายสลากดิจิทัล จํานวน 10,258 ราย
วันนี้ (1 มิถุนายน 2565) เวลา 13.30 น. ณ ห้องประชุมอเนกประสงค์ชั้น 3 อาคารออกรางวัล สํานักงานสลากกินแบ่งรัฐบาล นายอนุชา นาคาศัย รัฐมนตรีประจําสํานักนายกรัฐมนตรี ประธานคณะกรรมการแก้ไขปัญหาผู้ที่ได้รับความเดือดร้อนจากการเสนอขายหรือขายสลากกินแบ่งรัฐบาลในราคาเกินกว่าที่กําหนดในสลากกินแบ่งรัฐบาล แถลงต่อผู้สื่อข่าวถึงความคืบหน้ามาตรการแก้ไขปัญหาสลากเกินราคาว่า การดําเนินมาตรการต่างๆ คืบหน้าไปมาก โดยโครงการจําหน่ายสลากผ่านแพลตฟอร์ม “สลากดิจิทัล” มีตัวแทนจําหน่ายสลากดิจิทัล จํานวน 10,258 ราย และในเบื้องต้นจะมีสลากจํานวน 5,279,500 ฉบับ พร้อมที่จะจําหน่ายในวันพรุ่งนี้ ผ่านแอปเป๋าตัง ซึ่งการจําหน่ายสลากดิจิทัล เป็นการจําหน่ายโดยตัวแทนรายย่อย ที่รับสลากจากสํานักงานสลากฯ โดยตรง สลากทุกใบเป็นของตัวแทนรายย่อย ดังนั้น การจําหน่ายสลากดิจิทัล นอกจากประชาชนผู้ซื้อ จะสามารถซื้อสลากได้ในราคาที่กําหนด คือ 80 บาทแล้ว ยังเป็นการช่วยส่งเสริมอาชีพ ส่งเสริมรายได้ ให้กับตัวแทนรายย่อยอีกด้วย ทั้งนี้ เมื่อชําระค่าสลากเรียบร้อยแล้ว กรรมสิทธิ์ในสลากจะตกเป็นของผู้ซื้อ จะไม่สามารถนําไปซื้อ-ขายได้อีก ถือว่ามีความปลอดภัยและเชื่อถือได้ร้อยเปอร์เซ็นต์ ทั้งในเรื่องกรรมสิทธิ์ และเรื่องการรับเงินรางวัล
รัฐมนตรีประจําสํานักนายกรัฐมนตรี กล่าวต่อไปว่า นอกจากการจําหน่ายสลากผ่านแพลตฟอร์มแล้ว ยังมีความคืบหน้า โครงการจุดจําหน่าย "สลาก 80" ซึ่งขณะนี้เปิดให้บริการแล้ว 362 จุด ใน กทม. ภาคกลาง ภาคตะวันออกเฉียงเหนือ ภาคตะวันออก และได้มีการทําสัญญาตัวแทนจําหน่ายภาคเหนือ และภาคใต้ไปเมื่อสัปดาห์ที่ผ่านมา ดังนั้น ในงวดวันที่ 1 กรกฎาคม 2565 เป็นต้นไป จะมีจุดจําหน่ายสลาก 80 ครบทุกจังหวัด และหลังจากนี้ สํานักงานสลากฯ จะเรียกผู้ขึ้นบัญชีสํารองของแต่ละจังหวัด โดยกําหนดสัดส่วนของจุดจําหน่ายที่เพิ่มเติมในแต่ละจังหวัดตามจํานวนของประชากรในพื้นที่ และให้เพิ่มเติมจุดจําหน่ายในเขต/อําเภอที่มีจํานวนของผู้สมัครที่ได้รับการคัดเลือกลําดับสํารองโดยเรียงลําดับจากมากไปน้อย เพื่อให้มีจุดจําหน่ายสลากครบ 1,000 จุด ทั่วประเทศตามที่สํานักงานสลากฯ ตั้งเป้าหมายไว้
รัฐมนตรีประจําสํานักนายกรัฐมนตรี ยืนยันพร้อมเดินหน้าแก้ไขปัญหาสลากในทุกๆ ด้าน ให้เกิดผลเป็นรูปธรรมอย่างรวดเร็ว ทั้งการตรวจสอบการเบิกสลาก ณ ที่ทําการไปรษณีย์ทั่วประเทศ เพื่อป้องปรามและสํารวจการจําหน่ายสลากของคนขายจริง รวมถึง การหารือในประเด็นที่เกี่ยวข้อง และแนวทางการดําเนินการเพื่อนําไปสู่การแก้ไขปัญหาทั้งในระยะยาว ตลอดจนการพิจารณาแก้ไขกฎหมาย การปรับปรุงบทลงโทษ การนํามาตรการทางแพ่ง อาญา และกฎหมายอื่นๆ มาประกอบการพิจารณา รวมถึงการศึกษาหาสาเหตุที่แท้จริงของปัญหา เพื่อให้ได้ข้อสรุปมาประกอบการแก้ไขปัญหาสลากเกินราคา ร่วมกับมาตรการต่างๆ ของสํานักงานสลากฯ ต่อไป
รัฐบาลไทย-ข่าวทำเนียบรัฐบาล-ความคืบหน้าการใช้สิทธิมาตรการรักษาระดับการบริโภคภายในประเทศปี 2565
วันศุกร์ที่ 4 มีนาคม 2565
ความคืบหน้าการใช้สิทธิมาตรการรักษาระดับการบริโภคภายในประเทศปี 2565
ความคืบหน้ามาตรการรักษาระดับการบริโภคภายในประเทศปี 2565 จากข้อมูลสะสม ณ วันที่ 3มีนาคม 2565 ณ เวลา 23.00 น. มีผู้ใช้สิทธิทุกโครงการรวม 40.72 ล้านราย และมียอดใช้จ่ายรวมทั้งหมด 53,889.99 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้ามาตรการรักษาระดับการบริโภคภายในประเทศปี 2565 ซึ่งประกอบด้วย โครงการเพิ่มกําลังซื้อให้แก่ผู้มีบัตรสวัสดิการแห่งรัฐระยะที่ 4 โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษระยะที่ 2 และโครงการคนละครึ่งระยะที่ 4 พบว่า จากข้อมูลสะสม ณ วันที่ 3มีนาคม 2565 ณ เวลา 23.00 น. มีผู้ใช้สิทธิทุกโครงการรวม 40.72 ล้านราย และมียอดใช้จ่ายรวมทั้งหมด 53,889.99 ล้านบาท โดยสรุปผลการใช้จ่ายได้ ดังนี้
1. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิจํานวน 13.28 ล้านราย มียอดการใช้จ่ายรวม 4,116.12 ล้านบาท
2. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษระยะที่ 2 มีผู้ใช้สิทธิจํานวน 1.21 ล้านราย มียอดการใช้จ่ายรวม 352.97 ล้านบาท
3. โครงการคนละครึ่ง ระยะที่ 4 มีผู้ใช้สิทธิที่เป็นประชาชนที่เข้าร่วมโครงการคนละครึ่งระยะที่ 3 (ประชาชนกลุ่มเดิมฯ) จํานวน 25.46 ล้านราย ซึ่งมียอดใช้จ่าย 48,384.0 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่งระยะที่ 3 (ประชาชนกลุ่มใหม่ฯ) จํานวน 7.7 แสนราย ซึ่งมียอดใช้จ่าย 1,036.9 ล้านบาท รวมมีผู้ใช้สิทธิทั้งหมดจํานวน 26.23 ล้านราย และยอดการใช้จ่ายรวม49,420.9 ล้านบาท แบ่งเป็นเงินที่ประชาชนจ่าย 25,104.7 ล้านบาท และรัฐร่วมจ่าย 24,316.2 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 20,417.0 ล้านบาท ร้านธงฟ้า 8,553.9 ล้านบาท ร้านOTOP 2,213.6 ล้านบาท ร้านค้าทั่วไป 17,279.6 ล้านบาท ร้านบริการ 867.7 ล้านบาท และกิจการขนส่งสาธารณะ 89.1 ล้านบาท โดยมีประชาชนที่ได้รับสิทธิทั้งหมด 26.38 ล้านราย ซึ่งเป็นประชาชนกลุ่มเดิมฯ ที่กดยืนยันสิทธิและมีการใช้สิทธิโครงการฯ ระยะที่ 4 แล้ว จํานวน 25.46 ล้านราย จากจํานวนผู้ใช้จ่ายโครงการคนละครึ่ง ระยะที่ 3 จํานวน 26.35 ล้านราย สําหรับผู้ประกอบการเข้าร่วมโครงการฯ ระยะที่ 4 มีผู้ประกอบการเข้าร่วมแล้วจํานวน 1.35 ล้านราย โดยเป็นผู้ประกอบการรายใหม่ 2.58 หมื่นราย
สําหรับข้อมูลการใช้จ่ายสะสมผ่านฟู้ดเดลิเวอรี่แพลตฟอร์ม โครงการคนละครึ่ง ระยะที่ 4 มีการใช้จ่ายสะสม 1,424.7 ล้านบาท แบ่งเป็นเงินที่ประชาชนจ่าย 737.3 ล้านบาท และรัฐร่วมจ่าย 687.4 ล้านบาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 4ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มมีจํานวน 9.23 หมื่นราย
ทั้ง 3 โครงการดังกล่าวข้างต้น ประชาชนสามารถใช้จ่ายในโครงการต่างๆ ได้จนถึงวันที่ 30 เมษายน 2565 ทั้งนี้ สําหรับผู้ประกอบการร้านค้ารายใหม่ยังสามารถลงทะเบียนเข้าร่วมโครงการคนละครึ่ง ระยะที่ 4 ผ่าน www.คนละครึ่ง.com หรือติดต่อเจ้าหน้าที่กรุงเทพมหานครเจ้าหน้าที่กระทรวงมหาดไทยในพื้นที่หรือสาขาธนาคารกรุงไทยฯ ได้อย่างต่อเนื่องจนกว่ากระทรวงการคลังจะประกาศปิดรับสมัคร
สํานักงานเศรษฐกิจการคลัง
โทร. 08-5842-7102, 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109(เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ครม. อนุมัติโครงการทางพิเศษสายกะทู้ - ป่าตอง จังหวัดภูเก็ต วงเงิน 14,670.57 ล้านบาท พัฒนาโครงสร้างพื้นฐานคมนาคม ลดอุบัติเหตุทางถนน เพิ่มเส้นทางอพยพภัยพิบัติ
วันอังคารที่ 18 มกราคม 2565
ครม. อนุมัติโครงการทางพิเศษสายกะทู้ - ป่าตอง จังหวัดภูเก็ต วงเงิน 14,670.57 ล้านบาท พัฒนาโครงสร้างพื้นฐานคมนาคม ลดอุบัติเหตุทางถนน เพิ่มเส้นทางอพยพภัยพิบัติ
ครม. อนุมัติโครงการทางพิเศษสายกะทู้ - ป่าตอง จังหวัดภูเก็ต วงเงิน 14,670.57 ล้านบาท พัฒนาโครงสร้างพื้นฐานคมนาคม ลดอุบัติเหตุทางถนน เพิ่มเส้นทางอพยพภัยพิบัติ
วันที่ 18 มกราคม 2565 นายธนกร วังบุญคงชนะ เปิดเผยว่า ที่ประชุมคณะรัฐมนตรี มีมติอนุมัติโครงการทางพิเศษสายกะทู้ - ป่าตอง จังหวัดภูเก็ต ของการทางพิเศษแห่งประเทศไทย (กทพ.) ซึ่งจะดําเนินการภายใต้รูปแบบคณะกรรมการนโยบายการร่วมลงทุนระหว่างรัฐและเอกชน (PPP) เงินลงทุนเริ่มต้น 14,670.57 ล้านบาท ระยะทางรวม 3.98 กิโลเมตร ที่ประชุมวันนี้ ได้อนุมัติค่าจัดกรรมสิทธิ์ที่ดินและค่าชดเชยสิ่งปลูกสร้าง วงเงิน 5,792.24 ล้านบาท โดยคาดว่า กทพ. จะประกาศเชิญชวนเอกชน ในเดือนพฤษภาคม-มิถุนายน นี้ เริ่มก่อสร้างในปี 2566 และคาดว่าเปิดให้บริการในเดือนกรกฎาคม 2570
สําหรับโครงการทางพิเศษสายกะทู้ - ป่าตอง จังหวัดภูเก็ต มีวัตถุประสงค์ เพื่อเพิ่มเส้นทางการเดินทางระหว่างตัวเมืองฝั่งตะวันออก ของภูเก็ตไปยังหาดป่าตองให้กับประชาชนที่อาศัยอยู่ในพื้นที่ และนักท่องเที่ยว ลดอุบัติเหตุทางถนนที่เกิดขึ้น เนื่องจาก สภาพเส้นทางที่ลาดชันและคดเคี้ยว และ ใช้เป็นเส้นทางอพยพ กรณีเกิดภัยพิบัติ (เช่น กรณีเกิดสึนามิ) มีลักษณะ/รูปแบบ เป็นโครงการก่อสร้างทางยกระดับ มีอุโมงค์อยู่ในช่วงกลาง ของแนวเส้นทาง ระยะทางรวม 3.98 กม. เป็นทางพิเศษ ขนาด 4 ช่องจราจรต่อทิศทาง มี จุดเริ่มต้นโครงการเชื่อมกับ ถ.พระเมตตา ในพื้นที่ ต.ป่าตอง อ.กะทู้จนถึงจุดสิ้นสุดโครงการฯ ในพื้นที่ ต.กะทู้ อ.กะทู้ มีทางขึ้น -ลง 2 แห่ง และมีด่านเก็บค่าผ่านทางตั้งอยู่บริเวณ ต.กะทู้ 1 ด่าน สําหรับรูปแบบการลงทุน เป็นลักษณะการร่วมลงทุน ระหว่าง รัฐและเอกชน (PPP) ใน รูปแบบ PPP Net Cost โดยภาครัฐรับผิดชอบการจัดกรรมสิทธิ์ที่ดิน และภาคเอกชนรับผิดชอบงานส่วนที่เหลือทั้งหมด ได้แก่ การออกแบบ รายละเอียดและการก่อสร้าง และการดําเนินงานและบํารุงรักษา (Operation and Maintenance : O&M) โดยเอกชน จะโอนกรรมสิทธิ์ในทรัพย์สินที่ลงทุนทั้งหมดให้แก่ภาครัฐก่อนเริ่ม ดําเนินงานพร้อมทั้งให้เอกชนเป็นเจ้าของกรรมสิทธิ์รายได้ค่าผ่านทาง ระยะเวลาสัมปทาน 35 ปี
“โครงการทางพิเศษสายกะทู้ - ป่าตอง จังหวัดภูเก็ต คาดการณ์จะใช้ระยะเวลาดําเนินโครงการฯ 5 ปี (พ.ค. 2565 - ก.ค. 2570) ซึ่งจะเป็นประโยชน์ในการสัญจรกับประชาชนในพื้นที่ตลอดจนนักท่องเที่ยว และพัฒนาโครงสร้างพื้นฐานด้านคมนาคมของประเทศเป็นไปตามการสนับสนุนการพัฒนา จ.ภูเก็ต ภายใต้แนวคิดการพัฒนาเมืองอัจฉริยะ (Smart City) อีกด้วย ทั้งนี้ นายกรัฐมนตรียังย้ําในที่ประชุม ครม. ว่า การลงทุนของภาครัฐทุกโครงการ ฯ ทั้งโครงการพัฒนาโครงสร้างพื้นฐาน โครงการไฟฟ้าชุมชน และโครงการอื่นๆ ประชาชนต้องได้รับประโยชน์สูงสุด โดยให้เป็นนโยบายของนายกรัฐมนตรีโดยตรง" นายธนกร กล่าว
---------------------
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม เผยข้อมูลปริมาณผู้โดยสารรายวันในระบบขนส่งทางรางทุกระบบ
วันอังคารที่ 3 สิงหาคม 2564
กรมการขนส่งทางราง กระทรวงคมนาคม เผยข้อมูลปริมาณผู้โดยสารรายวันในระบบขนส่งทางรางทุกระบบ
ในช่วงสถานการณ์การแพร่ระบาดเชื้อไวรัส COVID–19
นายกิตติพันธ์ ปานจันทร์ อธิบดีกรมการขนส่งทางราง กระทรวงคมนาคม เปิดเผยข้อมูลปริมาณเฉลี่ยผู้โดยสารรายวันในระบบขนส่งทางรางทุกระบบ พบว่าปริมาณผู้โดยสารลดลงกว่า 88.8% ซึ่งจํานวนผู้โดยสารในระบบขนส่งทางรางที่ลดลงนั้น เกิดขึ้นภายหลังจากการประกาศข้อกําหนดตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 ฉบับที่ 27 ที่มีผลบังคับใช้ตั้งแต่วันที่ 26 มีนาคม 2563 จนถึง ฉบับที่ 28 ในปัจจุบัน ซึ่งได้มีการกําหนดมาตรการต่างๆ เพื่อยับยั้งและป้องกันการแพร่ระบาดของเชื้อไวรัสโคโรนา (โควิด-19)
ที่มีผลต่อปริมาณการเดินทางในระบบขนส่งทางราง ได้แก่ การห้ามออกนอกเคหสถานในเวลาที่กําหนด การจํากัดบริการการเดินทางและขบวนรถ การควบคุมความหนาแน่นในขบวนรถและการเว้นระยะห่างระหว่างบุคคล และจํากัดกิจกรรม/กิจการ ฯลฯ ที่มีการบังคับใช้แตกต่างกันไปในแต่ละสถานการณ์การระบาดของโรคตั้งแต่วันที่ 26 มีนาคม 2563 จนถึงปัจจุบันซึ่งยังคงมีการระบาด (ระลอกใหม่) ที่ทวีความรุนแรงขึ้น
กรมการขนส่งทางราง (ขร.) ได้จัดทําข้อมูล เปรียบเทียบปริมาณผู้โดยสารเฉลี่ยในช่วงก่อนการระบาดภายในประเทศในปี 2562 เทียบกับปริมาณผู้โดยสารเฉลี่ยนในช่วงที่มีการระบาดและมีประกาศข้อกําหนดฯ ฉบับที่ 27 ที่มีผลบังคับใช้เมื่อวันที่ 12 กรกฎาคม 2564 จนถึงปัจจุบัน พบว่าปริมาณผู้โดยสารลดลง โดยรวมถึง 88.8% โดยเหลือเพียงวันละ 138,169 คน/วัน ซึ่งสามารถจําแนกตามระบบ ดังนี้
1. การรถไฟแห่งประเทศไทย (SRT) ลดลง 90.76% เหลือ 7,896 คน/วัน
2. การรถไฟฟ้าขนส่งมวลชนแห่งประเทศไทย (MRT) ลดลง 80.05% เหลือ 67,251 คน/วัน
3. บริษัท รถไฟฟ้า ร.ฟ.ท. จํากัด (ARL) ลดลง 86.75% เหลือ 9,531 คน/วัน
4. รถไฟฟ้า BTS ลดลง 82.27% เหลือ 130,240 คน/วัน
รัฐบาลไทย-ข่าวทำเนียบรัฐบาล-ครบวงจร! หมอจิตอาสาร่วมดูแลผู้ป่วยกักตัวที่บ้าน (Home Isolation)
วันศุกร์ที่ 30 กรกฎาคม 2564
ครบวงจร! หมอจิตอาสาร่วมดูแลผู้ป่วยกักตัวที่บ้าน (Home Isolation)
....
อีกหนึ่งช่องทางสําหรับลงทะเบียนผู้ป่วย รับคําปรึกษา และดูแล จากทีมแพทย์อาสา “FammedCoCare” ขณะที่ผู้ป่วยโควิดต้องกักตัวอยู่ที่บ้าน หรือ Home Isolation เพียงเพิ่มเพื่อนในไลน์ ที่ @fammedcocare
.
FammedCoCare เป็นการรวมตัวของแพทย์เวชศาสตร์ครอบครัว และเครือข่ายอาสาสมัคร เพื่อสนับสนุนการช่วยเหลือแก้ไขปัญหาการระบาดหนักของ COVID-19 โดยเหล่าบรรดาแพทย์ “จิตอาสา” ไม่ว่าจะเป็นแพทย์ พยาบาล เภสัชกร นักจิตวิทยา และเจ้าหน้าที่สาธารณสุข จะเข้ามาร่วมกันให้บริการ ตอบคําถาม ให้ความรู้ ในการป้องกันและรับมือกับโควิด
.
นอกจากนี้ ผู้ป่วยหรือผู้ดูแลจะได้รับการประเมินผล ติดตาม และได้รับคําแนะนําอย่างถูกต้องตามอาการที่เปลี่ยนไปในแต่ละระยะของผู้ป่วยโควิดอีกด้วย
Cr. กรมควบคุมโรค
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อุตุฯ เฝ้าระวังพายุดีเปรสชันลูกใหม่ขึ้นฝั่งเวียดนามตอนบน จับตามรสุม 7-11 ต.ค. ไทยฝนตกเพิ่ม
วันศุกร์ที่ 8 ตุลาคม 2564
อุตุฯ เฝ้าระวังพายุดีเปรสชันลูกใหม่ขึ้นฝั่งเวียดนามตอนบน จับตามรสุม 7-11 ต.ค. ไทยฝนตกเพิ่ม
....
กรมอุตุนิยมวิทยา ออกประกาศเตือน พายุดีเปรสชันบริเวณทะเลจีนใต้ตอนกลาง ซึ่งมีความเร็วลมสูงสุดใกล้ศูนย์กลางประมาณ 55 กิโลเมตรต่อชั่วโมง คาดว่าจะทวีกําลังแรงขึ้น และเคลื่อนขึ้นฝั่งประเทศเวียดนามตอนบน ในช่วงวันที่ 10-11 ต.ค. 64
.
ขณะเดียวกัน ยังระบุว่า มรสุมตะวันตกเฉียงใต้กําลังค่อนข้างแรงพัดปกคลุมทะเลอันดามัน ประเทศไทยและอ่าวไทย จะมีกําลังแรงขึ้นในช่วงวันที่ 7-11 ต.ค. 64 จะทําให้คลื่นลมบริเวณทะเลอันดามันและอ่าวไทยกําลังแรงขึ้น โดยทะเลอันดามันคลื่นสูง 2-3 เมตร ส่วนอ่าวไทยคลื่นสูงประมาณ 2 เมตร ส่วนบริเวณที่มีฝนฟ้าคะนองคลื่นสูงมากกว่า 3 เมตร ขอให้ชาวเรือเดินเรือด้วยความระมัดระวัง และเรือเล็กควรงดออกจากฝั่ง⛈
รัฐบาลไทย-ข่าวทำเนียบรัฐบาล-ครม. อนุมัติ 1,411.70 ล้านบาท สำหรับโครงการยกระดับการท่องเที่ยวเชิงสุขภาพจังหวัดภูเก็ต สู่เมืองท่องเที่ยวเชิงสุขภาพระดับโลก
วันอังคารที่ 1 มีนาคม 2565
ครม. อนุมัติ 1,411.70 ล้านบาท สําหรับโครงการยกระดับการท่องเที่ยวเชิงสุขภาพจังหวัดภูเก็ต สู่เมืองท่องเที่ยวเชิงสุขภาพระดับโลก
ครม. อนุมัติ 1,411.70 ล้านบาท สําหรับโครงการยกระดับการท่องเที่ยวเชิงสุขภาพจังหวัดภูเก็ต สู่เมืองท่องเที่ยวเชิงสุขภาพระดับโลก
วันที่ 1 มี.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยที่ประชุมคณะรัฐมนตรี อนุมัติหลักการจัดสรรงบประมาณเพื่อดําเนินโครงการยกระดับการท่องเที่ยวเชิงสุขภาพ จ.ภูเก็ต สู่เมืองท่องเที่ยวเชิงสุขภาพระดับโลก โดยใช้ที่ดินราชพัสดุ เนื้อที่ 141 ไร่ 2 งาน 64 ตารางวา ระยะเวลาดําเนินการ 4 ปี ตั้งแต่ปี 66-69 จํานวนวงเงินลงทุน 1,411.70 ล้านบาท เพื่อเสริมสร้างความพร้อมระบบโครงสร้างพื้นฐานเทคโนโลยี วิทยาการทางการแพทย์ และระบบบริการทางการแพทย์รองรับการจัดบริการทางการแพทย์และสาธารณสุขระดับนานาชาติ ที่ทันสมัย พัฒนาเมืองภูเก็ตให้เป็นศูนย์กลางการบริการทางการแพทย์ มูลค่าสูงเชื่อมโยงการท่องเที่ยวนานาชาติ โดยโรงพยาบาลวชิระภูเก็ต ซึ่งเป็นโรงพยาบาลศูนย์สังกัดสํานักงานปลัดกระทรวงสาธารณสุข เป็นหน่วยงานรับผิดชอบโครงการ
สาระสําคัญของโครงการ ฯ
-การดําเนินโครงการ ฯ โดยมีจัดสร้างศูนย์บริการทางการแพทย์ครบวงจร ประกอบด้วย (1) ศูนย์บริการทางการแพทย์และสาธารณสุขระดับนานาชาติครบวงจร (International Health/Medical Plaza) (2) ศูนย์อภิบาลสุขภาพผู้สูงอายุนานาชาติ (Premium Long Term Care) (3) ศูนย์ใจรักษ์ (Hospice Home) หรือศูนย์การดูแลแบบประคับประคองในระยะสุดท้ายของชีวิต (4) ศูนย์เวชศาสตร์ฟื้นฟูครบวงจร (Rehabilitation Center)
-รูปแบบการบริหารจัดการโครงการ ฯ กระทรวงสาธารณสุข แจ้งว่าอยู่ระหว่างการหารือ โดยมี 5 รูปแบบ ได้แก่ (1) ภาครัฐดําเนินการเอง (2) รูปแบบพิเศษ (3) โรงพยาบาลกึ่งรัฐกึ่งเอกชน (4) องค์กรมหาชน และ (5) ภาครัฐร่วมลงทุนกับภาคเอกชน
สธ. จะมีการจัดทํา รายงานการวิเคราะห์ผลกระทบสิ่งแวดล้อม (รายงาน EIA) หลังจากที่คณะรัฐมนตรีมีมติอนุมัติในหลักการการจัดสรรงบประมาณให้ ดําเนินโครงการแล้ว
- ประโยชน์ที่คาดว่าจะเกิดขึ้น เช่น เกิดการจ้างงาน การกระจายรายได้ จากนักท่องเที่ยวที่เดินทางเข้ามา เพิ่มผลิตภัณฑ์มวลรวมของประเทศ (GDP) และท้องถิ่น ในพื้นที่หลังสถานการณ์การระบาดของโรคโควิด – 19 สร้างโอกาสการลงทุน เกิดการกระจายรายได้สําหรับภาคเอกชน เชื่อมโยงกับการท่องเที่ยวและภาคบริการอื่น ส่งผลให้มีมูลค่าเศรษฐกิจสูงขึ้น รวมทั้งยังเป็นการส่งเสริมภูมิปัญญาท้องถิ่น ด้านการแพทย์แผนไทย การแพทย์ทางเลือกและสมุนไพรไทย ด้วย
โฆษกประจําสํานักนายกรัฐมนตรี ยังกล่าวว่า การพัฒนาโครงการยกระดับการท่องเที่ยวเชิงสุขภาพจังหวัดภูเก็ตสู่เมืองท่องเที่ยวเชิงสุขภาพระดับโลก จะเป็นต้นแบบด้านการท่องเที่ยวเชิงสุขภาพ ถือเป็นส่วนหนึ่งของการยกระดับอุตสาหกรรมการท่องเที่ยวกลุ่มรายได้ดีและการท่องเที่ยวเชิงสุขภาพ ซึ่งเป็น 1 ใน 12 อุตสาหกรรมเป้าหมายเพื่อพลิกโฉมการพัฒนาประเทศในระยะต่อไป
รัฐบาลไทย-ข่าวทำเนียบรัฐบาล-กรมชลฯ เดินหน้าจ้างแรงงานปี 65 หวังสร้างรายได้ทดแทนให้แก่เกษตรกรและประชาชน สอบถามเพิ่มเติม สายด่วน 1460
วันอาทิตย์ที่ 28 พฤศจิกายน 2564
กรมชลฯ เดินหน้าจ้างแรงงานปี 65 หวังสร้างรายได้ทดแทนให้แก่เกษตรกรและประชาชน สอบถามเพิ่มเติม สายด่วน 1460
.....
กรมชลประทานเปิดรับสมัครแรงงานทั่วประเทศ ตามโครงการจ้างแรงงานชลประทาน ปี 65 ในตําแหน่งงานซ่อมแซม บํารุงรักษา ขุดลอก ปรับปรุงงานชลประทาน ก่อสร้างแหล่งน้ํา ระบบส่งน้ํา แก้มลิง โครงการป้องกันและบรรเทาภัยจากน้ํา ฯลฯ เพื่อให้เกษตรกร มีรายได้ทดแทนจากการว่างเว้นการทําการเกษตร โดยได้รับค่าจ้างประมาณเดือนละ 7,800 บาท ระยะเวลาการจ้างงาน 1 - 10 เดือน
.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เยี่ยมคารวะ นายกฯ สปป.ลาว ยันร่วมเป็นพันธมิตรปราบยาเสพติด แจงประมวลกฎหมายใหม่เป็นหนึ่งในเครื่องมือที่มีประสิทธิภาพ
วันเสาร์ที่ 5 มีนาคม 2565
รัฐมนตรีว่าการกระทรวงยุติธรรม เยี่ยมคารวะ นายกฯ สปป.ลาว ยันร่วมเป็นพันธมิตรปราบยาเสพติด แจงประมวลกฎหมายใหม่เป็นหนึ่งในเครื่องมือที่มีประสิทธิภาพ
รัฐมนตรีว่าการกระทรวงยุติธรรม เยี่ยมคารวะ นายกฯ สปป.ลาว ยันร่วมเป็นพันธมิตรปราบยาเสพติด แจงประมวลกฎหมายใหม่เป็นหนึ่งในเครื่องมือที่มีประสิทธิภาพ "ดร.คําพัน" ชื่นชมสนใจแนวทาง หวังนําไปถอดบทเรียนปรับใช้ในประเทศ พร้อมฝากความคิดถึง "บิ๊กตู่"
เมื่อวันที่ 5 มีนาคม 2565 ที่สาธารณรัฐประชาธิปไตยประชาชนลาว นายสมศักดิ์ เทพสุทิน รัฐมนตรีว่าการกระทรวงยุติธรรม ได้เป็นผู้แทนนายกรัฐมนตรี เข้าเยี่ยมคารวะ ดร. คําพัน วิพาวัน นายกรัฐมนตรี สปป.ลาว โดย นายสมศักดิ์ ได้นําเรียนผลการประชุมทวิภาคีไทย - ลาว เรื่อง ความร่วมมือด้านการป้องกันและปราบปรามยาเสพติด ครั้งที่ 18 ว่าได้หารือกับ พล.ต.ดร. ทองเหล็ก มังหน่อเมก รองรัฐมนตรีกระทรวงป้องกันความสงบ อย่างเข้าใจ และยินดีที่ทราบว่าประเด็นด้านยาเสพติดเป็นวาระแห่งชาติของลาว ที่ประชุมได้แลกเปลี่ยนข้อมูลในสาระสําคัญและมั่นใจว่าการดําเนินการปราบปรามยาเสพติดจะทําได้ดียิ่งโดยเฉพาะเรื่องการสืบสวนขยายผลถึงตัวการใหญ่ และการยึดทรัพย์สิน ทั้งนี้ นายสมศักดิ์ยังได้หารือในเรื่องการสร้างความตระหนัก การให้ความรู้เรื่องยาเสพติดแก่ประชาชน โดยเฉพาะผู้ใช้แรงงานในชนบทและเยาวชน การบําบัดยาเสพติด โดยให้มีการฝึกฝนอาชีพ เพื่อให้กลับไปสู่สังคมได้ รวมทั้งการใช้เทคโนโลยีในการตรวจพิสูจน์ยาเสพติด
นอกจากนี้ นายสมศักดิ์ ยังได้อธิบายถึงการจัดทําประมวลกฎหมายยาฉบับใหม่ของไทย ที่ได้เพิ่มบทบัญญัติต่างๆให้การทํางานในการป้องกันและปราบปรามยาเสพติดมีประสิทธิภาพมากขึ้น เช่น มาตรการยึดทรัพย์ตัดวงจรเครือข่าย ที่เป็นการทํางานบูรณาการร่วมกันของหลายหน่วยงาน ในการตรวจสอบเส้นทางการเงินของนักค้ายาเสพติด วิธีการยึดทรัพย์ย้อนหลังตามมูลค่าที่เคยค้ายาเสพติดมา หรือ แวลู เบท ซึ่งทางดร.คําพัน ได้ให้ความสนใจเป็นอย่างมาก ซึ่งนายสมศักดิ์ ยืนยันว่าประเทศไทยจะเป็นพันธมิตรกับ สปป.สาว ในการปราบปรามยาเสพติด ทั้งการร่วมมือ สนับสนุนและแลกเปลี่ยนข้อมูลซึ่งกันและกัน
​โดย ดร.คําพัน ได้กล่าวว่า ขอฝากความระลึกถึงไปยัง พล.อ.ประยุทธ์ จันทร์โอชา นายกรัฐมนตรีของไทยด้วย และในช่วงเดือน มิ.ย. จะเดินทางไปเข้าคารวะพร้อมกับหารือถึงเรื่องต่างๆด้วยตนเอง ทั้งเรื่องความสัมพันธ์ระหว่างประเทศ เศรษฐกิจและปัญหายาเสพติด ทั้งนี้ในช่วงท้าย ดร.คําพัน ยังได้กล่าวชื่นชม นายสมศักดิ์ ว่าได้ติดตามข่าวมาตลอด ถือว่าเป็นนักการเมืองที่ทํางานเพื่อประเทศมาอย่างยาวนาน และเห็นงานด้านต่างๆมากมาย โดยเฉพาะล่าสุด กับงานด้านการบําบัดและปราบปรามปัญหายาเสพติดของไทย ซึ่งทาง สปป.ลาวก็หวังว่าจะนํามาถอดบทเรียนเพื่อเป็นแนวทางในการทํางานเพื่อป้องกันและปราบปรามยาเสพติดใน สปป.ลาวต่อไป
รัฐบาลไทย-ข่าวทำเนียบรัฐบาล-กรมทางหลวงชนบทสร้างสะพานคอนกรีตเสริมเหล็กข้ามแม่น้ำน่าน (สะพานวัดฆะมัง) จังหวัดพิจิตร ร่นระยะทาง 10 กิโลเมตร เสร็จสมบูรณ์
วันพฤหัสบดีที่ 21 กรกฎาคม 2565
กรมทางหลวงชนบทสร้างสะพานคอนกรีตเสริมเหล็กข้ามแม่น้ําน่าน (สะพานวัดฆะมัง) จังหวัดพิจิตร ร่นระยะทาง 10 กิโลเมตร เสร็จสมบูรณ์
ส่งเสริมการท่องเที่ยวเชิงพุทธศาสนา เพิ่มคุณภาพชีวิตที่ดีให้กับประชาชน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน ดําเนินโครงการก่อสร้างสะพานคอนกรีตเสริมเหล็กข้ามแม่น้ําน่าน (สะพานวัดฆะมัง) ตําบลฆะมัง อําเภอเมือง จังหวัดพิจิตร เพื่อเป็นการบรรเทาความเดือดร้อนให้กับประชาชน ประหยัดเวลาในการเดินทางให้ประชาชนสามารถสัญจรและขนส่งพืชผลทางการเกษตรได้อย่างสะดวกรวดเร็วปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยสะพานมีความยาว 170 เมตร กว้าง 9 เมตร พร้อมก่อสร้างถนนต่อเชื่อมผิวจราจรแบบคอนกรีตเสริมเหล็กยาว 410 เมตรกว้าง 6 เมตร รวมถึงติดตั้งไฟฟ้าแสงสว่างบนสะพาน ป้ายจราจร ตีเส้นผิวจราจร และวางท่อระบายน้ํา ใช้งบประมาณในการก่อสร้างรวม 40.873 ล้านบาท ปัจจุบันสะพานดังกล่าวได้ดําเนินการก่อสร้างเสร็จสมบูรณ์และเปิดให้ประชาชนได้ใช้สัญจรได้เรียบร้อยแล้ว สามารถร่นระยะทางได้ 10 กิโลเมตร ช่วยส่งเสริมการท่องเที่ยวเชิงพุทธศาสนาในพื้นที่ เนื่องจากสะพานตั้งอยู่บริเวณวัดฆะมังซึ่งเป็นวัดที่จําพรรษาของเกจิอาจารย์ชื่อดังในอดีตของจังหวัดพิจิตร ทําให้วัดฆะมังเป็นที่เลื่อมใสศรัทธาของผู้คนในพื้นที่และจังหวัดใกล้เคียงอีกด้วย
รัฐบาลไทย-ข่าวทำเนียบรัฐบาล-Health permanent secretary opens SOM meeting, moving to a mode of encountering new health crisis challenges and economic recovery
วันอังคารที่ 23 สิงหาคม 2565
Health permanent secretary opens SOM meeting, moving to a mode of encountering new health crisis challenges and economic recovery
August 23, 2022 Millennium Hilton Bangkok: The Ministry of Public Health presided over APEC’s health working group- the first international health meeting after COVID-19 outbreak,
August 23, 2022 Millennium Hilton Bangkok: The Ministry of Public Health presided over APEC’s health working group- the first international health meeting after COVID-19 outbreak, covering the issue of health, economy and innovation to enhance the members’ capacity in response the public health crisis and economic recovery.
Dr Kiattiphum Wongrajit, permanent secretary to the Ministry of Public Health, chaired the Senior Official Meeting of Health Working Group (HWG-SOM3/2022), which is one part of the APEC Health Week in August 22-26, 2022 hosted by the ministry. A them of the meeting is “Open to Partnership. Connect with the World. Balance Health and the Economy” by strengthening cooperation, connection and balance between health and economy.
He said that the meeting is the first international health meeting organized in the country after the COVID-19 outbreak, aiming at raising awareness and rehabilitating economy and health after the pandemic, together with elevating skills to encounter new challenges. It is also a stage opening for new chance to learn and share experience from all members around the world, under a hope to promote and support cooperation between each economic zone. It is very important factor to increase health value that is finally associated with the economic growth.
He also added that the meeting covered the issue of health, economy and innovation that will be very beneficial to the global health system in the future and promote health policy, adding that opinions and experience from the participants shared in the meeting will make the target achieved effectively.
***************************** August, 23 2022
รัฐบาลไทย-ข่าวทำเนียบรัฐบาล-ครม. อนุมัติการขอรับการจัดสรรงบฯ ปี 65 งบกลาง รายการสำรองจ่ายเพื่อกรณีฉุกเฉินหรือจำเป็น ครั้งที่ 2 วงเงิน 2,039.21 ล้านบาท
วันอังคารที่ 21 มิถุนายน 2565
ครม. อนุมัติการขอรับการจัดสรรงบฯ ปี 65 งบกลาง รายการสํารองจ่ายเพื่อกรณีฉุกเฉินหรือจําเป็น ครั้งที่ 2 วงเงิน 2,039.21 ล้านบาท
ครม. อนุมัติการขอรับการจัดสรรงบฯ ปี 65 งบกลาง รายการสํารองจ่ายเพื่อกรณีฉุกเฉินหรือจําเป็น ครั้งที่ 2 วงเงิน 2,039.21 ล้านบาท
วันที่ 21 มิถุนายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า คณะรัฐมนตรีอนุมัติการขอรับจัดสรรงบประมาณรายจ่ายประจําปีงบประมาณ พ.ศ.2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น ครั้งที่ 2 วงเงิน 2,039.21 ล้านบาท เพื่อฟื้นฟูโครงสร้างพื้นฐานที่ได้รับความเสียหายจากอุทกภัยและภัยพิบัติ (จํานวน 23 จังหวัด) ของกรมทางหลวงและกรมทางหลวงชนบท
นางสาวรัชดาฯ กล่าวว่า เพื่อดําเนินการฟื้นฟูโครงสร้างพื้นฐานที่ได้รับความเสียหายจากอุทกภัยในพื้นที่ 23 จังหวัด ตามประกาศเป็นพื้นที่ประสบภัยของกระทรวงมหาดไทย รวมทั้งสิ้น จํานวน 98 รายการ โดยนายกรัฐมนตรีได้พิจารณาเห็นชอบให้กระทรวงคมนาคม ใช้งบฯ ปี 65 เพื่อซ่อมแซม บูรณะทางหลวงแผ่นดิน ทางหลวงชนบท และโครงสร้างพื้นฐานอื่น ๆ ภายในวงเงิน 2,039.21 ล้านบาท ประกอบด้วย งานบูรณะทางหลวงแผ่นดินของกรมทางหลวง จํานวน 73 รายการ วงเงิน 1,536.30 ล้านบาท ครอบคลุมพื้นที่ 20 จังหวัด ได้แก่ ภาคเหนือ 2 จังหวัด (เชียงราย แพร่) ภาคตะวันออกเฉียงเหนือ 7 จังหวัด (ขอนแก่น ชัยภูมิ นครราชสีมา บุรีรัมย์ มหาสารคาม เลย ศรีสะเกษ) ภาคกลาง 7 จังหวัด (นครสวรรค์ พระนครศรีอยุธยา เพชรบูรณ์ ลพบุรี สมุทรปราการ อ่างทอง อุทัยธานี) ภาคตะวันตก 1 จังหวัด (ตาก) ภาคตะวันออก 1 จังหวัด (ปราจีนบุรี) และภาคใต้ 2 จังหวัด (ชุมพร สุราษฏร์ธานี) โดยมีขอบเขตงาน อาทิ ซ่อมแซมสะพานและก่อสร้างสะพานใหม่ ซ่อมแซมดินสไลด์ เป็นต้น
และงานบูรณะทางหลวงชนบทและโครงสร้างพื้นฐานของทางหลวงชนบท จํานวน 25 รายการ วงเงิน 502.91 ล้านบาท ครอบคลุมพื้นที่ 15 จังหวัด ได้แก่ ภาคตะวันออกเฉียงเหนือ 6 จังหวัด (ชัยภุมิ นครราชสีมา บุรีรัมย์ สุรินทร์ เลย ศรีสะเกษ) ภาคกลาง 6 จังหวัด (นครสรววรค์ พระนครศรีอยุธยา ลพบุรี สุโขทัย อ่างทอง และอุทัยธานี) ภาคตะวันตก 1 จังหวัด (ตาก) ภาคใต้ 2 จังหวัด (ชุมพร ระนอง)
โดยมีขอบเขตงานซ่อมแซม/บูรณะ อาทิ ซ่อมแซมโครงสร้างทางจากอุทกภัย ซ่อมแซมระบบระบายน้ําที่ชํารุดเสียหาย เป็นต้น
ทั้งนี้ คาดว่าทุกสายทางจะสามารถดําเนินการให้แล้วเสร็จได้ภายในระยะเวลา 5 เดือน